-----------------------------------------------------------------------
  11. ฐานะการเงินและผลการดำเนินงาน

  -----------------------------------------------------------------------

1.  ข้อมูลทางการเงินโดยสรุป ของบริษัท เพรซิเดนท์ เบเกอรี่ จำกัด (มหาชน)

  งบแสดงฐานะการเงินตามวิธีส่วนได้เสีย

[TABLE]

  ( หน่วย : ล้านบาท )

  []

  งบแสดงฐานะการเงินตามวิธีส่วนได้เสีย(ต่อ)

[TABLE]

  ( หน่วย : ล้านบาท )

[]

  งบกำไรขาดทุนเบ็ดเสร็จตามวิธีส่วนได้เสีย

(หน่วย : ล้านบาท)

[]

  งบกระแสเงินสดตามวิธีส่วนได้เสีย

  (หน่วย : ล้านบาท)

[]

  งบกระแสเงินสดตามวิธีส่วนได้เสีย (ต่อ)

  (หน่วย : ล้านบาท)

[]

  อัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัท

  []

2.  คำอธิบายและการวิเคราะห์ฐานะการเงินและผลการดำเนินงาน

1. ผลการดำเนินงานที่ผ่านมา

จากการใส่ใจในความต้องการและความปลอดภัยของผู้บริโภค
ทางบริษัทได้มีการพัฒนาผลิตภัณฑ์อย่างสม่ำเสมอ ทั้งด้านคุณภาพและรสชาติของสินค้า
รวมทั้งเพิ่มสายการผลิตใหม่เพื่อให้มีสินค้าออกสู่ตลาดในปริมาณที่เพียงพอต่อความต้องการของผู้บริโภค
โดยในปี 2555 บริษัทได้เพิ่มสายการผลิตขนมปังแผ่นซึ่งเป็นสินค้าหลัก ที่โรงงานบางชัน
และพัฒนาผลิตภัณฑ์เดลี่แซนด์วิชซึ่งเป็นที่นิยมของผู้บริโภคให้มีความหลากหลายเพิ่มขึ้น เช่น
เดลี่โฮลวีตไส้ปลาแซลมอนมายองเนส เดลี่โฮลวีตไส้แฮมเบคอนมายองเนส
และเดลี่แซนด์วิชไส้ปูอัดมายองเนส เป็นต้น
ส่งผลให้บริษัทสามารถทำยอดขายได้เพิ่มขึ้นอย่างต่อเนื่อง ซึ่งผลการดำเนินงานสำหรับปี 2555
บริษัทมีรายได้รวมทั้งสิ้น 5,939.76 ล้านบาท เพิ่มขึ้นจากปี 2554 ร้อยละ 6.90 และมีกำไรสุทธิ
853.74 ล้านบาท เพิ่มขึ้นจากปี 2554 ร้อยละ 3.60 โดยมีสาระสำคัญสรุปได้ดังนี้

รายได้จากการขาย

รายได้จากขายของบริษัท ในปี 2555 มีจำนวน 5,893.45 ล้านบาท เพิ่มขึ้นจากปี 2554 จำนวน
359.25 ล้านบาท หรือคิดเป็นอัตราเติบโตร้อยละ 6.49
เนื่องจากการติดตั้งสายการผลิตเพิ่มที่โรงงานบางชันและโรงงานลาดกระบัง
ทำให้มีปริมาณสินค้าออกสู่ตลาดมากขึ้นและสามารถรองรับความต้องการของผู้บริโภคได้มากขึ้น

เมื่อแยกวิเคราะห์ยอดขายตามประเภทสินค้า โดยเปรียบเทียบกับปีก่อน
พบว่าสินค้าในธุรกิจเบเกอรี่ค้าส่ง ได้แก่ ขนมปังชนิดแผ่น ขนมปังสำหรับแฮมเบอร์เกอร์
ขนมปังสำหรับฮอตดอก และขนมปังพร้อมทาน มีสัดส่วนยอดขายร้อยละ 90.63
ของรายได้จากการขาย เพิ่มขึ้นร้อยละ 6.19 ธุรกิจเบเกอรี่ค้าปลีก มีสัดส่วนยอดขายร้อยละ 2.47
ของรายได้จากการขาย เพิ่มขึ้นร้อยละ 5.32 ธุรกิจฟาสต์ฟู้ด และร้านอาหาร
มีสัดส่วนยอดขายร้อยละ 5.95 ของรายได้จากการขาย เพิ่มขึ้นร้อยละ 11.11

รายได้อื่นในปี 2555 มีจำนวน 46.31 ล้านบาท เพิ่มขึ้นจากปี 2554 จำนวน 24.39 ล้านบาท
ซึ่งส่วนใหญ่มาจากบริษัทมีเงินฝากเพิ่มขึ้น จึงมีรายได้จากดอกเบี้ยเงินฝากเพิ่ม
และจากรายได้จากการจำหน่ายทรัพย์สินประเภทเครื่องจักรและอุปกรณ์เก่าที่เสื่อมสภาพ

ต้นทุนขาย

ต้นทุนขายของบริษัท ในปี 2555 มีจำนวน 3,665.37 ล้านบาท เพิ่มขึ้นจากปี 2554 จำนวน
242.38 ล้านบาท หรือเพิ่มขึ้นร้อยละ 7.08
ส่วนหนึ่งมาจากการใช้วัตถุดิบและบรรจุภัณฑ์ซึ่งผันแปรตามยอดขาย
และสาเหตุหลักมีผลมาจากค่าเสื่อมราคาเครื่องจักรที่ติดตั้งเพิ่มขึ้น
เมื่อเทียบสัดส่วนต้นทุนขายต่อรายได้จากการขายอยู่ที่ร้อยละ 62.19 ทำให้มีอัตรากำไรขั้นต้น
ร้อยละ 37.81 ลดลงจากปี2554 ร้อยละ 5.54 ซึ่งมีผลมาจากที่กล่าวข้างต้น อย่างไรก็ตาม
บริษัทยังคงรักษาไว้ซึ่งคุณภาพและมาตรฐานของผลิตภัณฑ์ รวมถึงความสดใหม่เสมอ

ค่าใช้จ่ายในการขายและบริหาร

ปี 2555 ค่าใช้จ่ายในการขาย เท่ากับ 769.73 ล้านบาท ค่าใช้จ่ายในการบริหาร เท่ากับ
549.93 ล้านบาท เพิ่มขึ้นจากปี 2554 จำนวน 78.84 ล้านบาท และ 47.14 ล้านบาท ตามลำดับ
หรือเพิ่มขึ้นร้อยละ 11.41 และ 9.38 ตามลำดับ
ค่าใช้จ่ายที่เพิ่มส่วนใหญ่เกี่ยวกับค่าตอบแทนพนักงานโดยในปี 2555
บริษัทได้เพิ่มค่าตอบแทนพนักงานในด้านต่าง ๆ เพื่อให้สอดคล้องกับสภาพเศรษฐกิจในปัจจุบัน
ซึ่งเป็นไปตามนโยบายของรัฐบาล อีกทั้งค่าใช้จ่ายในการจัดส่งสินค้า

ประเภทค่าน้ำมันเชื้อเพลิง
ค่าซ่อมบำรุงยานพาหนะที่เพิ่มเนื่องจากปริมาณรถยนต์ที่ใช้จัดส่งสินค้าเพิ่มขึ้น
เพื่อให้การส่งสินค้าเข้าถึงผู้บริโภคมากขึ้น อย่างไรก็ดี บริษัทได้ควบคุมค่าใช้จ่าย
เพื่อให้การบริหารงานเป็นไปอย่างมีประสิทธิภาพยิ่งขึ้น

กำไรสุทธิ

บริษัทมีกำไรสุทธิเพิ่มขึ้นมาโดยตลอด ซึ่งมีผลมาจากยอดขายที่เติบโตอย่างต่อเนื่อง สำหรับปี 2555
บริษัทมีกำไรสุทธิ 853.74 ล้านบาท เมื่อเทียบกับปี 2554 เพิ่มขึ้น 29.65 ล้านบาท
หรือเพิ่มขึ้นร้อยละ 3.60 และส่วนหนึ่งมีผลมาจากรายได้อื่นที่เพิ่มสูงขึ้น
รวมถึงส่วนแบ่งกำไรจากเงินลงทุนในการร่วมค้า จำนวน 5.60 ล้านบาท
และมีผลจากนโยบายรัฐบาลที่ปรับลดภาษีเงินได้นิติบุคคลสำหรับรอบระยะเวลาบัญชี ปี 2555
จากอัตราร้อยละ 30 เป็นร้อยละ 23 ของกำไรสุทธิของบริษัท อัตรากำไรสุทธิของบริษัทอยู่ที่ร้อยละ
14.37 ของรายได้รวม และมีกำไรต่อหุ้นขั้นพื้นฐาน 1.90 บาท

อัตราผลตอบแทนผู้ถือหุ้น

อัตราผลตอบแทนผู้ถือหุ้น ในปี 2555 อยู่ที่ร้อยละ 25.40 โดยบริษัทมีเงินปันผลจ่ายจำนวน 436.50
ล้านบาท จ่ายจากผลการดำเนินงานครึ่งปีหลังของปี 2554 (1 กรกฎาคม 2554 – 31 ธันวาคม
2554) จำนวน 243.00 ล้านบาท และเงินปันผลระหว่างกาลสำหรับปี 2555 (1 มกราคม 2555
– 30 มิถุนายน 2555) จำนวน 193.50 ล้านบาท เมื่อเปรียบเทียบกับปี 2554 จ่ายเพิ่มขึ้น
93.15 ล้านบาท หรือเพิ่มขึ้นร้อยละ 27.13

บริษัท มีนโยบายจ่ายเงินปันผล ไม่ต่ำกว่าร้อยละ 50 ของกำไรสุทธิหลังหักภาษีเงินได้
และหลังหักสำรองตามกฎหมาย โดยการจ่ายเงินปันผลดังกล่าวอาจมีการเปลี่ยนแปลงได้
ขึ้นอยู่กับผลการดำเนินงาน ฐานะการเงิน และแผนงานการลงทุนของบริษัท

2. ฐานะการเงิน

สินทรัพย์

ณ วันที่ 31 ธันวาคม 2555 สินทรัพย์มีมูลค่ารวมทั้งสิ้น 4,768.42 ล้านบาท เพิ่มขึ้นจากปี 2554
จำนวน 448.23 ล้านบาท หรือเพิ่มขึ้นร้อยละ 10.37
ประกอบด้วยสินทรัพย์หมุนเวียนและสินทรัพย์ไม่หมุนเวียนดังนี้

สินทรัพย์หมุนเวียน ณ วันที่ 31 ธันวาคม 2555 มีมูลค่า 1,770.96 ล้านบาท คิดเป็นร้อยละ
37.14 ของสินทรัพย์รวม เพิ่มขึ้นจากปี 2554 จำนวน 304.00 ล้านบาท หรือเพิ่มขึ้นร้อยละ
20.72 เป็นผลมาจากการเพิ่มขึ้นของเงินสดและรายการเทียบเท่าเงินสด จำนวน 299.97
ล้านบาท หรือเพิ่มขึ้นร้อยละ 50.30 เนื่องจากยอดขายที่สูงขึ้น

สินทรัพย์ไม่หมุนเวียน ณ วันที่ 31 ธันวาคม 2555 มีมูลค่า 2,997.46 ล้านบาท คิดเป็นร้อยละ
62.86 ของสินทรัพย์รวม เพิ่มขึ้นจากปี 2554 จำนวน 144.23 ล้านบาท หรือเพิ่มขึ้นร้อยละ 5.05
เนื่องจากซื้อเครื่องจักรและอุปกรณ์ เพิ่มขึ้นจำนวน 147.20 ล้านบาท หรือเพิ่มขึ้นร้อยละ 5.28
และเงินลงทุนระยะยาวอื่น เพิ่มขึ้นจำนวน 15 ล้านบาท จากการชำระค่าหุ้นเพิ่มอีกร้อยละ 25
สำหรับการลงทุนในหุ้นสามัญของ บริษัท เพรซิเดนท์ ฟลาวมิลล์ จำกัด

สภาพคล่อง

สำหรับปีสิ้นสุด วันที่ 31 ธันวาคม 2555 บริษัทมีกระแสเงินสดสุทธิเพิ่มขึ้น จำนวน 299.96
ล้านบาท โดยมีกระแสเงินสดจากกิจกรรมดำเนินงาน 1,240.10 ล้านบาท
สาเหตุมาจากกำไรจากการดำเนินงานที่เป็นเงินสด 1,369.56 ล้านบาท
ขณะที่กระแสเงินสดใช้ไปในกิจกรรมลงทุน 456.92 ล้านบาท
เนื่องจากการซื้อเครื่องจักรใหม่เพิ่มที่โรงงานบางชันและโรงงานลาดกระบัง
กระแสเงินสดใช้ไปในกิจกรรมจัดหาเงิน 483.22 ล้านบาท เนื่องจากการจ่ายเงินปันผล 436.50
ล้านบาท และจ่ายหนี้สินตามสัญญาเช่าการเงิน ในการซื้อรถยนต์เพื่อจัดส่งสินค้า
โดยการทำLeasing จำนวน 68.26 ล้านบาท

อัตราส่วนสภาพคล่อง บริษัทมีอัตราส่วนสภาพคล่องอยู่ในระดับที่ดีมาตลอด โดยในปี 2555
มีอัตราส่วน สภาพคล่อง 1.92 เท่า อัตราส่วนสภาพคล่องหมุนเร็ว 1.74 เท่า
และอัตราส่วนสภาพคล่องกระแสเงินสด 1.35 เท่า สำหรับระยะเวลาขายสินค้าอยู่ที่ 1 วัน
ระยะเวลาเก็บหนี้เฉลี่ยอยู่ที่ 43 วัน และระยะเวลาชำระหนี้เฉลี่ย 51 วัน ทำให้บริษัทมี
รอบหมุนเวียนเงินสด (Cash Cycle ) 7 วัน

แหล่งที่มาของเงินทุน

 หนี้สินรวม

ณ วันที่ 31 ธันวาคม 2555 มีหนี้สินรวม จำนวน 1,206.05 ล้านบาท คิดเป็นร้อยละ 25.29
ของหนี้สินและส่วนของผู้ถือหุ้น เพิ่มขึ้นจากปี 2554 จำนวน 47.12 ล้านบาท หรือเพิ่มขึ้นร้อยละ
4.06 ประกอบด้วยหนี้สินหมุนเวียนและหนี้สินไม่หมุนเวียน ดังนี้

หนี้สินหมุนเวียน ณ วันที่ 31 ธันวาคม 2555 มีจำนวน 920.08 ล้านบาท เพิ่มขึ้นจากปี 2554
จำนวน 2.82 ล้านบาท หรือเพิ่มขึ้นร้อยละ 0.30
เนื่องจากการเพิ่มขึ้นของหนี้สินตามสัญญาเช่าการเงินส่วนที่ถึงกำหนดชำระภายในหนึ่งปี

หนี้สินไม่หมุนเวียน ณ วันที่ 31 ธันวาคม 2555 มีจำนวน 285.97 ล้านบาท เพิ่มขึ้นจากปี 2554
จำนวน 44.30 ล้านบาท หรือเพิ่มขึ้นร้อยละ 18.33
มีผลมาจากหนี้สินตามสัญญาเช่าการเงินส่วนที่เกิน 1 ปีที่เพิ่มขึ้น เงินกู้ยืมจากกรรมการและพนักงาน
และสำรองผลประโยชน์ระยะยาวของพนักงาน

 

 ส่วนของผู้ถือหุ้น

 ณ วันที่ 31 ธันวาคม 2555 ส่วนของผู้ถือหุ้นมีจำนวน 3,562.37 ล้านบาท คิดเป็นร้อยละ 74.71 ของหนี้สินและส่วนของผู้ถือหุ้น เพิ่มขึ้นจากปี 2554 จำนวน 401.11 ล้านบาท เนื่องมาจากผลประกอบการของบริษัท มีกำไรสุทธิ 853.74 ล้านบาท จ่ายเงินปันผล 436.50 ล้านบาท และรับรู้ส่วนแบ่งกำไรจากเงินลงทุนในการร่วมค้า จำนวน 5.60 ล้านบาท ทำให้มีมูลค่าตามบัญชี ปี 2555 และปี 2554 เท่ากับ 7.92 บาทต่อหุ้น และ 7.03 บาทต่อหุ้น ตามลำดับ 

 ความเหมาะสมของโครงสร้างเงินทุน

อัตราส่วนของหนี้สินต่อส่วนของผู้ถือหุ้น 0.34 เท่า ซึ่งอยู่ในระดับต่ำ
และอัตราส่วนความสามารถในการชำระดอกเบี้ย 102.14 เท่า
แสดงว่าบริษัทมีกำไรจากการดำเนินงานเพียงพอที่จะชำระดอกเบี้ย
ซึ่งแสดงให้เห็นถึงเสถียรภาพของโครงสร้างเงินทุนของบริษัทและความสามารถในการชำระหนี้ของบริษัท
โดยในปี 2555 บริษัทไม่มีการกู้ยืมเงินจากสถาบันการเงิน

 3. ค่าตอบแทนของผู้สอบบัญชี

(1) ค่าตอบแทนจากการสอบบัญชี (audit fee)

บริษัทจ่ายค่าตอบแทนการสอบบัญชี ให้แก่

- ผู้สอบบัญชีของบริษัท ในปี 2555 มีจำนวนเงินรวม 864,000 บาท

(2) ค่าบริการอื่น (non-audit-fee)

บริษัทจ่ายค่าตอบแทนของงานบริการอื่น ในปี 2555 ประกอบด้วย

 - ค่าตรวจสังเกตุการณ์ทำลายสินค้าคงเหลือ ให้แก่ ผู้สอบบัญชีของบริษัท มีจำนวนเงินรวม 20,000 บาท

 - ตรวจสอบเพื่อวัตถุประสงค์เฉพาะ – ตรวจสอบตามเงื่อนไข ของบัตรส่งเสริมที่กำหนดโดย สำนักงาน

 คณะกรรมการส่งเสริมการลงทุน รวม 2 บัตร ๆ ละ 92,500 บาท เป็นจำนวนเงินรวม 185,000 บาท